Source: http://sibiu.transilvania-tv.ro/ccr-mizerabila-precum-clasa-politica-fost-portocalie-acum-e-rosie-totusi-deciziile-ei-trebuie-respectate/
Timestamp: 2018-11-17 15:34:11+00:00

Document:
CCR, mizerabilă precum clasa politică - a fost ”portocalie”, acum e ”roșie”. Totuși, deciziile ei trebuie respectate! - Sibiu News
»Turneul național „Un secol de muzică românească pe scena filarmonicii” ajunge la Sibiu
»O nouă ediție a Târgul de Crăciun din Sibiu
»30 de puieți de stejar roșu plantați în jurul troiței de la Șelimbăr
»Un nou parc în Sibiu
»Îtâlnire poetică și muzicală cu scriitorul Ovidiu Scridon la Sibiu
»Muzeul de Istorie Naturală Sibiu organizează expoziția „Orașul din adâncuri”
»O nouă ediție Ars Hungarica la Sibiu
»Consiliul Județean Sibiu continuă să compenseze subfinanțarea asistenței sociale din județ
»Acord între județul Sibiu și districtul Raška din Republica Serbia
»Autobuze noi în Sibiu
CCR, mizerabilă precum clasa politică – a fost ”portocalie”, acum e ”roșie”. Totuși, deciziile ei trebuie respectate! Reviewed by CD on Iul 04 . EDITORIAL - Peter Vasile CZOMPA Despre CCR, dar puțintel altfel, zic! Așa că nu vă impacientați, că nu voi analiza subiectul privind decizia CCR din 30 mai 2018 EDITORIAL - Peter Vasile CZOMPA Despre CCR, dar puțintel altfel, zic! Așa că nu vă impacientați, că nu voi analiza subiectul privind decizia CCR din 30 mai 2018 Rating: 0
Ești aici: Acasă » Editorial»CCR, mizerabilă precum clasa politică – a fost ”portocalie”, acum e ”roșie”. Totuși, deciziile ei trebuie respectate!
Postat de: Transilvania TV Data: 04 iulie, 2018 în: Editorial | comentarii : 0
EDITORIAL – Peter Vasile CZOMPA
Despre CCR, dar puțintel altfel, zic! Așa că nu vă impacientați, că nu voi analiza subiectul privind decizia CCR din 30 mai 2018 – cea legată de ”meciul” constituțional dintre Guvern și Președinte -, nu, nici măcar nu vreau să discut dacă L.C. Kovesi ar trebui demisă sau nu. De ce? Fiindcă, în opinia mea, toate astea sunt doar consecințe, pe mine mă interesează în primul și-n primul rând cauza (sau cauzele). Adică, toate tâmpeniile astea ordinare se întâmplă din cauză că judecătorii CCR sunt numiți politic! De-aici pornește toată nenorocirea. Știți, tot citesc de-atunci că cei șase care practic au votat pentru demiterea șefei DNA sunt ”slugi” pesedisto-aldiste. Probabil, acum da, or fi. Dar, din câte știu eu, doar trei judecători au fost numiți de PSD; apoi, unul a fost numit de UDMR, unul de PNL-ALDE (sic!), doi de fostul președinte Băsescu, unul de PNL-PDL și unul de președintele Iohannis. Însă, nici asta nu prea mai contează în contextul de față, strict în privința a ceea ce vreau eu să punctez aici. Ideea e că toți cei nouă judecători au fost numiți doar pe criterii și/sau afinități politice. Sau, dacă vreți, fiecare dintre cei nouă este exponentul unui grup (politico-economico-financiar) de putere, de influență, de presiune, de ce mai vreți voi. Exact la fel a fost și cu niște ani în urmă, când majoritatea judecătorilor CCR era trup și suflet alături de Băsescu și PDL… sau ați uitat atât de repede? Da? Ia amintiți-vă! Deci, care-i diferența dintre ceea ce face astăzi CCR și ce făcea în urmă cu să zicem vreo șase-șapte-opt ani? Care? Niciuna!?! Din punctul meu de vedere, atâta timp cât judecătorii vor fi numiți în continuare pe aceleași criterii absolut stupide, rigide și tipic ”dâmbovițene”, CCR va rămâne aceeași ”formă fără fond”! Dar 100% în chingi politice mizerabile!
În altă ordine de idei, întreb: cei șase judecători sau cei trei sunt nemernici și/sau incompetenți? ”He, he!” – vorba unui pseudo-premier incult și agramat -, păi sigur că părerile sunt împărțite; însă, dincolo de răspunsul corect (dar n-o să-mi permit eu să spun care sunt incompetenți, cu nemernicia e cu totul altceva!), eu zic așa: cum se poate, măi frate, atunci când e vorba de legi clare, ca nouă judecători să aibă opinii diferite? Cum? Și nu orice judecători, ci tocmai cei de la CCR!!! Așa că, după umila mea părere, ăștia nouă cei mai ”înalți” și doxați magistrați din România nici n-ar trebui să iasă (nici măcar din wc) public până când nu ajung toți la aceeași concluzie! Măcar din respect pentru poziția lor înaltă, pentru meseria lor, dacă nu din respect pentru poporul român. Ori albă, ori neagră, ce-i aia scor 6-3? E tenis de câmp ori bambilici sau toți aplică aceeași lege? Fiecare interpretează o lege după cum îl taie capul? Nu de alta, însă, iată, CCR poate decide, indirect, până și cine să aibă mai multă putere în Justiție! Dar ziceam că nu intru în detalii… și mă gândesc acum la ”ciuma roșie” și, pe de altă parte, la ”statul paralel”, mă gândesc la minunatul ”spirit de turmă” din PSD și ALDE, dar și la ”tfl”-iști și ”hashtag-rezist”. Și pun întrebarea: de ce și unii, și alții, confundă, de exemplu, DNA cu Kovesi? De ce? De ce dacă cineva, fie să zicem o persoană care detestă actuala Putere pesedistă, dacă spune că nu-i place Kovesi (plus alte câteva jigodii din DNA), este imediat etichetat ca fiind ”latrinist” și susținător al găștii pesedisto-teleormănene? De ce? Fiindcă, din păcate, cam așa se întâmplă pe internet. Ce repede au uitat unii de ”sufrageria lui Oprea”! Și de ”binom”! – sau de ”binom” plus anumite grupuri străine de influență?! Și de niște dosare foarte-foarte-foarte grele precum ”Microsoft”, ”EADS”, ”Bechtel”… sau anumite părți dubioase și foarte delicate din cazul ”ANRP”! Mai vreți exemple? Mai sunt destule, și nu de bine. Sau, acum în sens pozitiv fie vorba, hai, câte sute de dosare penale s-au soldat cu condamnări grele și foarte corecte? Foarte multe, iar asta e bine. Deci, cel puțin pentru mine personal, DNA nu înseamnă Kovesi, nicidecum! Iar CCR, cum o fi, bună sau rea, e CCR și deciziile ei trebuie respectate! Astea sunt efectele, însă care sunt cauzele? Cine i-a numit pe judecătorii CCR? Cine i-a votat-ales pe politicienii care apoi i-au numit pe judecătorii CCR? Prin urmare… ce-i de făcut? Ce nu e clar? Da, actuala putere își bate efectiv joc de țara noastră, sfidând poporul (mă rog, susținătorii pesediști, aldiști și udemeriști ies din discuție, ei nu se simt nici sfidați, nici batjocoriți), însă nu pot să uit nici ce a spus și a făcut Iohannis când cu numirea Vioricăi-Vasilica: ”Am decis să dau PSD-ului încă o șansă”!?! Pe bune? ”Ghinion”?! Mda, ghinion, dar nu al Președintelui cu atâtea case, sărăcuțul, ci ghinion pentru oamenii de rând, din păcate. Și cu pesedistul Gabriel Vlase la șefia SIE cum o fi? Cum și când l-o fi descoperit? Păi atunci, domnule Președinte, revenind la oile noastre și la Constituție, cum să vă permiteți tocmai dvs., Excelență, să nu respectați deciziile CCR? Doar întreb, pur și simplu întreb… pentru un prieten! P.S. Totuși, ca să nu ziceți, stimați cititori, că evit complet să spun public ce părere am despre decizia în cauză a CCR, iată ce cred: este o maaare-mare mârșăvie! Punct.
Peter-Vasile CZOMPA
Procesul ”CHERECHEȘ”. La termenul din 14 iunie 2017 s-a lăsat cu noi dosare penale, iar martora Erika Czigler a fost deja trimisă în judecată! Pe 18 ianuarie 2018, o înfățișare extrem de importantă
După 17 ani de ”exil, injustiție și umilință”, fostul judecător băimărean Vasile Zvara s-a hotărât să spună pe șleau tot ce până acum n-a putut
Frunze, oi, dezvăluiri… și tipicul spirit de turmă
2646articole

References: CCR 
 CCR 
 CCR 
 CCR 
 CCR 
 CCR 
 CCR 
 CCR 
 CCR